第二度請假 雷神日本橡樹賽坐騎益下家
2024年05月06日 11:25
東網電視
更多新聞短片
莫雷拉無緣夥拍「橡樹城」出戰日本橡樹大賽。(圖片：JRA)
現時於日本客串嘅莫雷拉，再次向JRA請假返巴西，出席喺花園馬場舉行嘅格蘭披治賽期(Grand Prix Festival)，屆時就會錯過5月18、19兩天賽事，當中就包括重頭戲3歲三冠雌馬次關日本橡樹大賽。
今次係莫雷拉客串期間第二次向JRA請假，早前於4月中曾以辦理私務為由，趁住並無G1重要賽期返回巴西一趟，今次就係名正言順，攞正牌返祖家跑大賽期，寧願放棄日本橡樹大賽都唔跑。
雷神請假，對於缺席日本橡樹大賽，都可以講損失幾大，因為要放棄為新勝三冠雌馬首關，櫻花賞得主「橡樹城」，而喺衝擊第二關優駿牝馬嘅重任，練馬師國枝榮亦已透露，將會改配戶崎圭太。
呢場5月19日舉行嘅日本橡樹大賽，將會成為越洋轉播賽事戲碼，又睇吓屆時睇吓呢匹大熱門嘅「橡樹城」，會唔會由戶崎圭太冷手執個熱煎堆。至於雷神喺日本嘅客串期，就會去到6月5日。